CELEX: 62014CN0552
Language: mt
Date: 2014-12-01 00:00:00
Title: Kawża C-552/14 P: Appell ippreżentat fl- 1 ta’ Diċembru 2014 minn Canon Europa NV mid-digriet mogħti mill-Qorti Ġenerali (Is-Sitt Awla) fis- 16 ta’ Settembru 2014 fil-Kawża T-34/11, Canon Europa NV vs Il-Kummissjoni Ewropea

9.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 46/27
            
         Appell ippreżentat fl-1 ta’ Diċembru 2014 minn Canon Europa NV mid-digriet mogħti mill-Qorti Ġenerali (Is-Sitt Awla) fis-16 ta’ Settembru 2014 fil-Kawża T-34/11, Canon Europa NV vs Il-Kummissjoni Ewropea
   (Kawża C-552/14 P)
   (2015/C 046/33)
   Lingwa tal-kawża: l-Ingliż
   
      Partijiet
   
   
      Appellant: Canon Europa NV (rappreżentanti: P. De Baere, avukat, P. Muñiz, avukat)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   
               —
            
            
               tannula fl-intier tiegħu d-digriet mogħti mill-Qorti Ġenerali tal-Unjoni Ewropea fil-Kawża T-31/11;
            
         
               —
            
            
               tiddikjara l-appell ammissibbli;
            
         
               —
            
            
               tirrinvijja l-kawża lura lill-Qorti Ġenerali sabiex din tagħti deċiżjoni fuq l-aggravji sostantivi tal-appell;
            
         
               —
            
            
               tikundanna lill-konvenut għall-ispejjeż ta’ dawn il-proċeduri u għal dawk sostnuti quddiem il-Qori Ġenerali.
            
         
      Aggravji u argumenti prinċipali
   
   L-appell huwa bbażat fuq dawn iż-żewġ aggravji:
   Fl-ewwel lok, il-Qorti Ġenerali wettqet żball ta’ liġi fl-interpretazzjoni u l-applikazzjoni tal-Artikolu 263 TFUE, meta kkonkludiet li r-Regolament “kien jinvolvi miżuri ta’ implimentazzjoni” fis-sens ta’ din id-dispożizzjoni.
   Fit-tieni lok, il-Qorti Ġenerali kisret id-dritt tal-appellanti għal smigħ, wettqet apprezzament legali żbaljat dwar in-natura tal-provi prodotti mill-appellanti, u alternattivament żnaturat tali provi.